Panthera leo.
- Džeine? - Ką?
Turiu tau labai svarbų klausimą.
Klausk.
Ką pasirinktum, jei galėtum būt bet kokiu gyvūnu?
- Galiu rinktis augalą? - Sakiau gyvūnu.
Galiu rinktis žuvį?
Sausumos gyvūnu.
- Gali būt išnykęs? - Ne.
Ar šis klausimas tikrai toks sunkus?
Liūtu. Ne, drambliu. Žirafa.
Pala, galima rinktis iš vienaląsčių?
- Iš gyvūnų. - Liūtu.
Ar taip pasirinkai, nes šiandien jų ieškom?
Taip. Ir jau persigalvojau.
Liūte. Liūto patele.
Ar jie labai jau skiriasi?
Tu gal juokauji?
Liūtės neturi karčių, jos rūpinasi jaunikliais
ir daugiausiai medžioja.
O ką daro patinai?
Ėda patelių grobį.
Tuomet verčiau būčiau liūtu. Atrodo lengviau.
Ką? Aš moku gerai valgyti.
O kodėl liūtų patelės - liūtės -
prisileidžia patinus, jei jie tik suėda jų grobį?
Tai ir bandome sužinoti.
Liūtai yra vienintelės katės, gyvenančios grupėmis,
kuriose paprastai būna vienas liūtas, kelios liūtės ir gauja mielų liūtukų.
Kyla klausimas „Kodėl?“
Kas pasidarė Žilabarzdžiui?
Geriau klausk, kas bando suryt Žilabarzdį.
Liūtė.
Bėk, Žilabarzdi.
- Jis nepabėgs. - Ne, pabėgs. Prisisek saugos diržą.
Koks duobėtas kelias.
Mano savijauta nekokia.
Laikykis. Beveik atvažiavom.
Dar labiau krato.
Ką tu darai?
Bandau išgelbėt Žilabarzdį, kad jo nesuėstų.
- O ką turėtum daryt? - Ilsėtis.
Nagi, drauguži.
Niekaip neįveiksi slogos, jei nepasiilsėsi.
Negalim ilsėtis, gamtoje liko tik 23 000 Panthera leo individų.
Toks mokslinis liūto pavadinimas.
- Sveika, Džeine. - Sveiki, pone Tolmi.
Gali vadint mane Kevinu.
Negaliu, kai reikalai tokie rimti, pone Tolmi.
Liūtų kasmet vis mažiau.
Sustabdysime jų nykimą, tik jei išmoksime juos suprasti.
- „Tik supratę susirūpinsime.“ - „…susirūpinsime.“
- „Tik susirūpinę…“ - „Tik susirūpinę…“
Na, šiam mažam liūtui reikia poilsio.
Jauniklius galima vadint liūtukais.
Gerai. Na, šiam liūtukui reikia pailsėti, todėl reikalai palauks.
Bet liūtai neturi laiko laukti.
Pone Tolmi? Deividai? Kevinai? Pone Deivido tėti?
Ji tebemedžioja tave.
Tai yra, ji tebemedžioja tave.
Todėl galime užbaigti misiją. Palauk čia.
Rinkos jėgos visuomet turės įtakos kainoms,
kurias galime pasiūlyti.
Džeine?
Mama, reikia tavo pagalbos.
Labai atsiprašau. Tuoj grįšiu.
Dėl tikrovės ar gyvūnų misijos?
Dėl tikro gyvūno misijos.
Ne dabar.
Kuo baigėme?
Perteklinė būsto rinka lėmė kainų mažėjimą…
Mama, tai svarbu.
Tai gali reikšti, kad procentai didės
- 0,25 ar 0,5 bazinio punkto. - Mama, prašau.
Galim pasiūlyti kelis būdus, kaip sumažinti…
Kai kas už jūsų stovi.
Labai atsiprašau. Gal palauksite sekundėlę?
Žinoma.
Džeine, aš dabar dirbu.
Aš irgi - gelbsčiu pasaulį.
Bandau išsiaiškinti, kodėl iš kačių tik liūtai gyvena kartu.
Sėkmės.
Mačiau, kaip dvi liūtės drauge bandė suėsti Žilabarzdį.
Kad įvykdyčiau misiją, reikalinga tavo pagalba.
- Kur Deividas? - Vis dar serga.
Milė?
Šešiamečiams tai per daug pavojinga.
Džeine, aš turiu dirbti. Dabar neturiu laiko žaisti.
Žilabarzdis.
Labai atsiprašau.
Žilabarzdi.
Džeine.
Deividai.
Man reikia pasisiot.
Gerai.
Ir mano sūnus toks buvo vaikystėje.
Nuolat bėgiojo aplink vydamasis dinozaurus.
Ką jis dabar dirba?
Jis yra paleontologas.
Kai kurios aistros niekad neišblėsta.
Nė nesuskaičiuočiau, kiek kartų man teko vaidint dinozaurą ir jį vytis.
Džeinei labai rūpi nykstantys gyvūnai. Ji vardija jų mokslinius pavadinimus.
Jei nuoširdžiai, pusės jų negaliu ištart.
Panthera leo, palik jį ramybėje.
Žilabarzdi, šok žemyn!
Ar žinojai, kad liūtai tiesiog ėda tai, ką sumedžioja liūtės?
Nežinojau.
Tai kodėl, tavo manymu, liūtės neišvaro patino,
jei jis tik ėda jų maistą?
Na, galbūt liūtas kitaip naudingas.
Į tualetą. Nagi.
Ji nušoko nuo lovos.
Mes bandome tau padėti.
Deividas Džeinei: tavo balkone yra liūtė.
Deividai, tau ten viskas gerai?
Taip. Dar sisioju.
Džeine, tau viskas gerai?
Džeine!
Šok pas mane.
Regis, ji per smarkiai žaidžia.
Šok dabar, Žilabarzdi.
- Džeine. - Mama,
nepatikėsi, kas ką tik nutiko.
Nors ir prašiau, nesiliovei pertraukinėjusi mane,
ir dabar mano darbo diena dar ilgesnė?
Taip, bet aš dėl to nekalta. Liūtė užpuolė Žilabarzdį.
Gerai, metas eit žaist į lauką.
Mes nežaidžiam. O lauke yra kita liūtė.
Liūtės veikia išvien su savo šeima.
Ir man reikia veikti su saviške.
Esi susitvarkiusi blogesnėmis sąlygomis. Tikrai nepražūsi.
Bet liūtai gal pražus.
Jų kasmet vis mažiau, nes mūsų vis daugiau.
Mes išstumiam juos iš jų namų, mama.
- Tai gal tu rasi jiems naujus. - Jiems nebėra kur eiti.
Gali būt, kad jie greitai visai išnyks.
- Gali įsivaizduot, mama? Nebebūtų liūtų. - Dabar tegaliu įsivaizduot,
kokia nemandagi atrodau poniai Džouzef, kad verčiu ją ilgai laukt,
ir koks turbūt sujauktas tavo kambarys.
Ji mano, kad mes tik žaidžiam,
bet, jei nieko nedarysim, liūtai gali išties išnykt.
Jei norim sužinot, kodėl liūtai gyvena kartu, mums reikia pagalbos.
Ką? Kaip tu…
Šaunuolis.
Džeinė kviečia Deividą, baigiau.
Džeine, tu sveika.
Maniau, kad liūtė jus pagriebė.
Vos nepagriebė, bet tu mus išgelbėjai nukreipdamas jos dėmesį per radiją.
Tikrai?
- Deividai. - Beveik baigiau, tėveli.
Neturiu daug laiko. Kuo galiu padėt?
Galim susitikt lauke?
Ne. Tėvelis sako, kad turiu ilsėtis.
Bet galiu žvalgytis pro langą.
Pranešiu, jei pastebėsiu alkanų liūčių.
Gera pradžia. Ačiū, Deividai.
Kas negerai, Žilabarzdi?
Žmonėms neįmanoma tiek laiko sisiot, Deividai.
Šiandien gėriau daug skysčių.
Džeine, viskas gerai?
Džeine!
„Mama niekad nesijuokė iš mano svajonės skristi į Afriką,
nors kiti juokėsi, nes mes visai neturėjome pinigų
ir aš buvau mergaitė.“
Čia turbūt Džeinės Gudal mama.
Marija?
Tai gal liūtai iš tikrųjų padeda medžioti?
Todėl jie visi gyvena grupėmis?
Bet kodėl prieš tai liūtas nepadėjo liūtėms medžioti tavęs?
Nelogiška.
Kažko nežinome.
Tikrai atrodo, kad jie dirba kartu.
Bėk!
Nagi.
Na, bent užbaigėme misiją.
Liūtai vieninteliai iš kačių gyvena kartu, nes medžioja kartu.
Ir labai sėkmingai.
Tiesą sakant, gal ne visiškai sėkmingai.
Labai atsiprašau.
Nereikia atsiprašinėti.
Sukėlėte man labai daug gerų ir sudėtingų prisiminimų.
Kartais būti mama sunku, a?
Labai.
Bet išties pasiilgstu tų laikų, kai jis tenorėjo žaisti su manimi.
Kodėl jis riaumoja ant liūtės?
Turbūt jie iš skirtingų šeimų.
Žilabarzdi! Gal dabar būtume išsprendę misiją.
Ir, taip, galbūt būtume suėsti.
Bet gal liūtai visgi nepadeda medžioti.
Gal jie saugo šeimą, kol liūtės medžioja.
Bet dabar reikia vėl juos susirast. Saugiai.
Stebėsim juos iš saugaus atstumo.
Liūtams reikia daug erdvės, kad galėtų auginti šeimą.
Mums reikės pagalbos jų ieškant.
Niekaip neįveiksi slogos, jei neišsiilsėsi, drauguži.
Žinau.
Regis, dar truputį čiaudau.
Ilsėkis.
Aš turėčiau ilsėtis.
- Ilsėkis čia. - Gerai jau.
- Įvykdei mūsų misiją? - Dar ne, bet nedaug trūksta.
Matėme liūtą iš kitos šeimos,
tad dabar aiškinamės,
ar liūtai saugo šeimas, kol liūtės medžioja.
Gynyba ar medžioklė.
Tikrai vis dar norėčiau būti liūtu.
Bet atsiskyrėm nuo jų nepatvirtinę teorijos.
Kaip galiu padėt?
Patikrink, ar jie ateina antro aukšto koridoriumi.
Tėvelis labai nenori, kad išeičiau iš kambario.
Nebijok. Ką nors sugalvosiu.
Pranešk per radiją, jei ką pamatysi.
Turbūt savo radijo stotelę pamečiau bėgdama nuo liūtų.
Kaip atgavai savo radijo stotelę?
Tėveli, žinai savo žodžius, kad nieko nėra svarbiau už šeimą?
Aha.
Manome, kad liūtai galvoja taip pat.
Aišku.
Dabar mūsų liūtų šeimoms reikia pagalbos.
Atsiprašau, kad pasiėmiau savo radijo stotelę.
Ir iš tikrųjų nesisiojau.
Bet gal man įmanoma ir ilsėtis, ir padėti Džeinei?
Ką sugalvojai?
Jų nebėra, Žilabarzdi.
Džeine?
Džeinės mama?
Deividai.
Ką tu čia darai?
Sustokite.
- Nesiartinkite. - Dėl liūtų?
Ne, tik nenoriu, kad užsikrėstumėt.
- Ką veiki ant slenksčio? - Žvalgausi ir ilsiuosi.
- Žvalgiuosi. - Nematei Džeinės?
Arba ilsausi. Ne, „žvalgiuosi“ skamba geriau.
Kas yra?
Atleisk, palaikiau tave liūtu.
Ką čia darai, mama?
Pabaigiau anksčiau, tad pamaniau, kad gal galiu padėt misijoje.
Rimtai?
Taip, rimtai.
Ne, turiu omeny, ar rimtai padėsi. Mums čia ne šiaip žaidimas.
Bandom sugalvot, kaip išgelbėti pasaulį.
Žinau.
Ir aš noriu padėti sekti liūtus.
Gerai. Tavo pagalba pravers.
Jie gali būt bet kuriam iš keturių mūsų buto aukštų.
Žilabarzdis tikrins rūsį. Deividas - antrą aukštą.
- Aš - trečią. - O aš - pirmą.
Bet kaip mes susisieksim? Turim tik dvi radijo stoteles.
Sugalvojau. Duok pakalbėt su tavo tėčiu.
Gerai, bet likit čia. Gal aš jį jau apkrėčiau.
Tėveli!
Žilabarzdis sako, kad rūsys tuščias. Pirmas aukštas irgi.
Ar matai juos, Deividai?
Ne, kol kas nematau, Džeine.
Aš laukiu tik ir geriu vandenį vis.
O kaip tavo mama?
Tuoj patikrinsiu. Imu telefoną.
Ar matai trečiame aukšte liūtų, mama?
Čia tuščia, vade.
Ar sakyt „viršininke“?
Ar „kapitone“?
Tiesiog „Džeine“.
Gal jie išėjo.
Gal matėt čia liūtų arba liūčių?
- Ne. - Atsiprašau.
- Kaip čia suprast? - Neįsivaizduoju.
Pala, kai ką girdžiu.
Pala, Deividai. Mama kažką girdi.
Koks tai garsas, mama?
Primena, na, liūto riaumojimą.
Patelės ar patino?
Nežinau.
Pakartok garsą.
- Kad gal ne. - Mama…
Viskas gerai?
Tiesiog mes su dukra aiškinamės, kodėl liūtai gyvena grupėmis.
Tai praidai.
Vaidai? Dėl vaidų?
Liūtų būrys vadinamas praidu.
Liūtų būriai vadinami praidais, va koks įdomus faktas jums.
Dėkui.
Mama, tai tikrai buvo panašu į liūto riaumojimą. Būk atsargi.
Ką tik išgirdau dar vieną.
Nesijaudink. Ateinu pas tave.
Negaliu patikėt.
Koks jis gražus.
Ir pavojingas.
Liūtai yra vieni sėkmingiausių pasaulio plėšrūnų.
Dabar jau reikia bėgt!
Džeine, pastebėjau liūtę ir liūtą.
Supratau. Mums ant kulnų lipa kitas liūtas.
Vedam jį pas tave.
Greičiau, mama.
Kaip smagu…
ir rimta.
Rimtai smagu.
Žiūrėk, liūtas gina savo praidą. Gal liūtės daugiausia medžioja…
O liūtai stebi aplinką ir gina nuo kitų liūtų.
Visai kaip tu šiandien, Deividai.
Aha. Tu mūsų drūtas liūtas.
Gerai skamba.
Deividai.
Formaliai aš dar ant sofos.
- Ką darai? - Visad užbaigiam misijas
žiūrėdami, kaip gyvūnai atrodo natūralioje buveinėje.
Šaunu.
- Kur Žilabarzdis? - Nakčiai paskolinau jį Deividui.
Jis vis dar negaluoja.
Vadinasi, turi atliekamą vietą?
Kurgi ne.
Vairuosiu aš.
Prisisek diržą.
Žiūrėk, liūtų praidas.
Tik pažvelk į tuos jauniklius.
- Kokie žavūs. - Jie mokosi medžioti.
Dabar nebe tokie žavūs.
Liūtai labai panašūs į žmones.
Jie turi didelę šeimą, žaidžia ir rūpinasi vieni kitais.
Taip, todėl ir mes turėtume geriau jais rūpintis.
Būtent.
Ką darai?
Ieškau mūsų kito nuotykio.
Na, tai kokį kitą gyvūną gelbėsime?
Mąsčiau apie gepardus arba žirafas.
Padėkite išsaugoti liūtus.
Tikiuos, nepavėlavau į skambutį su liūtų eksperte Tandive Mvėtva.
Tu pačiu laiku.
- Ar geriau jauties, Deividai? - Daug geriau.
- Žilabarzdis sveikinasi. - Labas, Žilabarzdi.
Štai Tandivė.
- Sveiki, Tandive. - Sveiki, Tandive.
Sveikas, Deividai.
Sveika, Džeine. Laba diena…
- Marija. - Mano mama.
Vakar ji padėjo mums sekti liūtų praidą.
Nežinau, ar labai padėjau. Turiu tobulinti savo riaumojimą.
Aš vis dar tobulinu saviškį.
Tandive, koks jausmas girdėti liūto riaumojimą gamtoje?
Tai neįtikėtinas jausmas.
Pirmą kartą liūtų riaumojimą išgirdau Pietų Luangvos nacionaliniame parke.
Parodysiu, kur jis yra.
Norėjome prisegti liūtui sekiklį.
Kai jie mus pastebėjo, iškart ėmė visu garsu šitaip ant mūsų riaumoti.
Kaip garsiai.
Tada iškart supratau, kad noriu dirbti su liūtais.
Ir mums misijoje būtų pravertęs sekiklis.
Tai ką gi išsiaiškinote savo liūtų misijos metu?
Kad liūtės daugiausia medžioja, o liūtai saugo praidą.
Visi turi savo pareigas.
Šauniai padirbėjot. Liūtės taip pat padeda ginti praidą.
Vieningas darbas stiprina būrį.
Todėl liūtės panašiu metu veda jauniklius.
Kartu plušėdamos motinos daug padėtų viena kitai.
Ar visad žinojote, kad norite padėt gyvūnams,
- net vaikystėje? - Taip.
Noras kilo dėl visų mano mamos pasakojimų
apie įvairiausius gyvūnus, kuriuos ji sutikdavo
eidama parnešt vandens iš upės.
Mane taip pat padrąsino knyga apie Džeinę Gudal.
- Aš dievinu Džeinę Gudal. - Ir aš ją dievinu.
Kartą net sutikau ją.
Ji pasirašinėjo knygas,
aš ketinau prieiti ir pasakyti, kaip ji mane įkvėpė.
Visai negalėjau prakalbėt. Man tiesiog pasipylė ašaros.
Jums teko sutikti pačią Džeinę Gudal? Neįtikėtina.
Nežinau, ką daryčiau, jei sutikčiau ją gyvai.
Turbūt tą patį, ką ir Tandivė.
Greičiausiai tu teisus.
Džeinė Gudal primena mums: visi gyvūnai, kaip ir liūtai, yra svarbūs.
Liūtai yra stambiausi plėšrūnai.
Jie yra maisto grandinės viršuje, turi svarbų vaidmenį mūsų aplinkoje,
todėl turime juos saugoti.
Nuo ko reikia apsaugoti liūtus?
Liūtai turi mažiau erdvės gyventi ir mažiau grobio, kurį gali sugauti.
Kyla konfliktas tarp ūkininkų ir liūtų, kai jie galabija gyvulius, pvz., ožkas.
Štai čia aš dirbu -
mokau ūkininkus, kaip sugyventi su liūtais.
Kaip tverti tvirtas tvoras, kad liūtai negalėtų pasigauti galvijų.
Kaip mums padėti iš čia?
Dalinkitės šiandien įgytomis žiniomis.
Daug žmonių laiko liūtus galios simboliu.
Jie nesupranta, kad šiems gyvūnams gresia pavojus.
Jiems reikia mūsų pagalbos.
Tikrai galim tai padaryti.
Puiku. Be to, galėtumėte rinkti lėšų.
Pavyzdžiui, pardavinėti limonadą, kepinius
ir paaukoti surinktus pinigus programai, kuria gelbėjami liūtai.
Puiki mintis. Mama, kaip rinksime lėšas?
Aš mėgstu sausainius, todėl balsuoju už kepinius.
Ačiū, Tandive, už jūsų darbą, kuriuo padedate liūtams.
Ir kad pasidalinote savo istorijomis.
Buvo malonu su jumis visais kalbėtis. Sėkmės kitame jūsų nuotykyje.
Viso gero.
- Viso, Tandive. - Viso.
Taigi, pardavinėt kepinius ar limonadą?
Balsuoju už limonadą. Nemoku kept.
Aš balsuoju už abu - surinksim daugiau pinigų.
Puiki mintis.
Pasimatysim virtuvėj?
Iki pasimatymo, Deividai.
Džeine, limonadas pats nepasigamins!
Ateinu.
Išvertė Kristina Čeidaitė